

|تحشيش وفرفشة سما نكت عراقية جديدة نكت عراقية مضحكة نكت عراقية 2010 نكت عراقية على الاكراد نكت عراقيه نكته عراقيه تحشيش عراقي 2010 حشاشة العراق,حشاشة سما الحب,حشاشة مصر,حشاشة الخليج,حشاشة السعودية,حشاشة العرب,التحشيشية, التحشيش, التحشيشيه, التحشيشي, التحشيشة, التحشيشات|


||أدوات الموضوع||انواع عرض الموضوع|
|2009-08-17, 11:50 AM||#1|


عضو متواجد


عراقية جديدة
واحد سال صاحبه .. إذا الله دخلنا للجنة وأعطانا حور العين شنسويبزوجاتنا ..؟؟ كاله ننطيهم لأهل النار خطية
واحد اتصل بزوجته وقال لها انا ربحت المليون جهزي شنطتك بسرعة.فقالت الزوجة أحمل معاي ثياب الصيف ولا الشتاءقال لها احملي اللي تبين ، المهم ما أشوفك في البيت لما أرجع.
محشش شاف مرته تخونه مع صاحبه سحب مسدس وقتل صاحبه فمرته قالت له اذا راحتظل بهالحال وبهالنفسية ماراح يظل عندك اصدقاء
كيكي دخل للجيش ساله الظابط :اذا واجهت العدو شسوي؟كال: ارمي السلاح بوجه واكله اكرهك اكرهك يا قاسي
ايكلك فد يوم واحد يصلي بسرعة ..... انكلبت بيه السجادة
محشش اشتغل بالحرس الوطني كللوله هذا سلاح كلمن يمشي بالشارع بعد الساعه 11(منع تجول) تقتله فات واحد ساعه 10 قتله كللوله ليش كال اني هذا اندل بيته بعيد ميوصل ساعه 11
محشش راح يكشف على اسنانه عند الدكتور كاله الدكتور يرادلك تقويم .. كاله المحشش هجري لو ميلادي
محششين بلندن ركبوا باص أبو طابقين .. اللي فوك يدك على اللي جوه يكوله : شكد تمشون ؟ كاله : 80 .. وأنتم ؟ كال اللي فوق : احنا لحد هسه ما اجانا السايق
واحد سافر للسودان وصل بالليل، مالگه بيهه أحد، رجع
محشش واگف بالباص شاف وحدة موحلوه ضحكلهه هي هم كيفت وضحكتله، غمزلهه غمزتله.. گاللهه بالمنطقة الجاية إنزلي.. نزلت گعد بمكانهه
طالبه ثوله ..المعلمة ودتها للمدير.. المدير كال للطالبة: انتِ شسويتي كلتله ما سويت شي بس شمرت ورده من الشباك كلتلها بس هيج ؟كالت :اي ورا شويه اجتي للمدير طالبه متكسره كلتلها شبيج كلتله اني الورده الي انشمرت من الشباك
القاضي: من سيقوم بأية ضوضاء في قاعة المحكمة سأخرجة في الحال المتهم بأعلى صوتة: هية..هية
اكو سيطرة مال محششين وكفو مرة سيارتهة رينو 5 كللهة الجندي وين الاربعة الوياج هاي السيارة لازم بيهة خمسة كالتلة لا السيارة اسمهة هيج مو لازم بيهة خمسة كللهة لا انتي علستي الاربعة الوياج لو تريدين اتفجرين نفسج ؟ كلتلة يمعود عدل بدل السيارة اسمهة هيج هوة قفل لا انتي ارهابية ... كلتلة صيحلي الامر مالتك بلكي يفهمني ؟ كللهة شدتحجين يا امر ... قابل الامر فارغلج ؟ الامر ملتهي ابيجو 406
محشش كاعد بالفاتحه سأل واحد محشش بصفه .كاله: انت عزيت؟ كال : لا عالديزل
اعمى ومخبل اشتغلوا بمطعم فلافل الاعمى يذب بصف الطاوه والمخبل يسوي تشششششششششش
اكو واحد اجر تكسي وكال رحمه لوالديك اريد يم 15 حرامي السايق كال ليش هنا مو اربعين حرامي الثاني كال مو طلعو 25 بالبرلمان
العلم العراقي الجديد ماذا تريدون؟ قال العرب: صورة عكال، الاكراد: صورة جلال الطالباني، التركمان: صورة قلعة كركوك، المسيحيون: صورة ثلاثة حمامات سلام. وضعوا المطالب بالكمبيوتر وظهرت النتيجة النهائية: صورة جلال الطالباني لابس عكال وجالس يم القلعة يبيع طيور
عندما تغرد البعارين ونسمع نهيق العصافير ونرى الخيول تمتص رحيق الأزهار والخرفان تحلق في السماء نشعروكأننا في حلم ... محشش يكتب خاطره
واحد عنده بس بنات ونذر اذا اجاه ولد يصوم 10 ايام ومن اجاه ولد صامهن بعد فترة مات الولد گال إلا اخصمهن من رمضان
حشاش راح يعزي بواحد فكل لأهله شجان يشتغل المرحوم كالوله حفار كبور كال المحشش ايبااااا صدك من حفر حفرة لاخيه وقع فيها
أمايه طبت للبيت لكت ولدها واحد يخنك بلاخ كتلهم شدتسون يكله لا ماما جاي نلعب سنه وشيعه
لوتي تزوج لوتية.... طفلهم من اجة للدنيا سوة نفسه ميت
سالوا مام جلال كلولة اخر مكرمة للطلاب العراقيين ؟؟؟ كللهم راح اوزع النتائج قبل الامتحانات
بخيل عزم جماعته على تشريب لحم كالوله بس هذا ما بيه لحم !!! كال اهوووووو هسه يعني جاي الوزه بيه وزه؟
بخيل ديحجي وية خطيبته، كالتله :خلص رصيدي دك عليه! كاللهاا:إحنا وصلنا طريق مسدود ولازم نفترق
سودانية حلمت بلورى فحم؟ سألت مفسر احلام قال؟ الف مبروك هذا العريس واهله
سأل الأستاذ الطالب لماذا يدق القلب أجاب الطالب لكي ترقص المعدة
اكو واحد خبيث ابو وصاه على كهوه من اجه كله وليدي شنو اخبار الخباثه كله والله نص الدله ديتول
محشش راح لأمريكا شاف الشباب لابسين تيشيرتات مكتوب عليهه كوكا كولا.. رجع كتب على دشداشته نومي بصرة
واحد من المنصور دزة ابوه يشتري طلي ... راح جاب طلي كلش ضعيف ... ابوه كله ليش جبته هيجي ضعيف؟؟؟؟ كله بابا معليك بالجسم شوف العيون
محشش راح يشتري دوش كال لابو المحل عندك مكينة اتسوي المي مثروم؟
يكولك جورج قرداحي رجع المرته لكاها حامل كللها ولك هاي مينلك الطفل كلتله استعنت بصديق كللها الحمد لله مستعانيتي بالجمهور
محشش صايم اتصل على روتانا كالوا له: شتريد تسمع ؟كال : مقطع من اذان المغرب
ابليس هرب من العراق سئلو ليش : كال علمتهم عالغش والحواسم واشترو بيوت تالي يكتبون عليها هذا من فضل ربي
فاكهة عراقية تبدأ بحرف العين تزرع في يوم واحد وتنبت في يوم واحد وتقطف في يوم واحد فما هي ؟ عبوة ناسفة
شيخ ديضرب ضربة جزاء اجتي بالعارضة حسبوهة كول ليش ؟؟ يكلك انما الاعمال بالنيات
بخيل ذبح خروف سوا اللحم كباب والارجل باجة والجلد سجادة والامعاء سماد والعظام طحنها علف للدجاج وحتى صوت الخروف خلاه نغمة للموبايل ههههههههههههههههه
بنية و ولد ديلعبون ختيلان جان البنية تكوله للولد اذا لكيتني تبوسني و اذا ملكيتني ترة اني بالكنتور
حمار يسأل حماره.. متى نتزوج ياحماره.. قالتله لما تحسن الفاظك
مواصفات الشروكي في العيد ::: 1) نضاره سوده سحب 2) بدي برتقالي او احمر 3)بنطلون قماش اسود 4) دهن شعر 5) دنبك او دف 6) الملتقى هو حديقه الزوراء او مدينه العاب الرصافه 7) كوستر او كيا للنقل
محشش رسب بامتحان الزراعه خله فلاح خصوصي
البنيه من ميباوع عليهه الولد شتسوي 1_ اذا فات ولد ومباوع عليهه تروح رأساً للمرايه تكول شبيه 2_ تضرب اخوهه الصغير 3_ تاكل اضافيرهه 4_ متتغده ابد بس تشتري بسكت شمائل وتكعد تكرط 5_ تسمع اغاني حزينة احنه اشبينه عمي ما نعجبك 6_ ترجع للبيت تفتح الحاسبة وتدخل جات كتابي 7_ تسوي بالفوتشوب صورتهه ويه براد بيت حتى لتشعر بنقص عاطفي
قزم ازوج قزمة جابو ابنية سموها نعمة الله لييييييششش ؟؟؟ حتى محد يدوس عليها
هيفاء وهبي سألت شيخ: شيخنا ممكن ابوسك؟ فقال لها : بنتي ليش هو فعل الخير يحتاج سؤال
محشش طلبوا منه یکتب انشاء عشر صفحات كتب بالصفحه الاولى (ركب الرجل الحصااان) وبالصفحه الاخيره كتب (نزل الرجل من الحصان ) وبالنص كولها (طربك طربك طربك طربك
محشش راح للنت اخذ وياه شهادة جنسية ليش ? حتة يسوي الايميل باسمة
سألو حشاش كالولة شنو رأيك بالملوية الي بسامرة كاللهم اكبر برغي بالعالم
محشش اجتة قائمة الماء الف دولار كال الظاهر اخر مطرة جانت على حسابي
اكو ولد سال ابو كله شنو الفرق بين المصيبه والقضاء والقدر كاله ابني مثلا امك تغرق بلبحر هذا قضاء وقدر بس المصيبه اذا طلعت تعرف تسبح
فار سكران كال كل البزازين جوة قندرتي , اندار شاف هر اسود كال بس ابو سمرة على راسي
حشاش اشترى موبايل كال لاخوه : اكتب لي رسالة خطي مو حلو
اكو بزونه سالت امهل كلتلها ماما منو بابا؟ جاوبتها والله ما ادري لان جنت مخلية راسي بالتنكة
اكو واحد كلش جبير بالعمر تزوج وحده شابة ليلة الدذلة كال لها .. انت تعرفين شنو يسوون ليلة الدخلة؟ كالت .. لا .. كال هاي شلون مشكلة هي ما تعرف واني نسيت
واحد ديريد يدلع زوجته كاللها انتي حمامة ؟؟ كالت لا اني غزالة !!!! كاللها المهم حيوانة
بخيل حط فلوس بالبنگ.. يوميه يمر ويدگ عالتنكه يخاف لينام الحارس
نشال اتزوج مدرسة رياضيات خلفوا ولد سمــوة شبة منحرف
حوار بين عائلة طرشان ( ما بسمعوا ) : الإبن : يابا بدي خيار. الاب : إلحقي يا مرة ابنك بدو دينار الام : الحقي يا بنت اخوكي بلعب قمار. البنت: الحقي يا تيتا بدهم ايجوزوني ختيار. الجدة: هادا الي ناقص والله بدكو اتطلعوني من الدار؟؟
واحد ديمشي ويه صاحبته ...كلتله حبيبي اريدك تكولي كلمه توكف گلبي ....كللهه اخوج ورانه
واحد مدمن على الشات رجع للعراق زار قبر امه هوه وديحجي ويبجي اثناء الكلام قال الها : يمه اذا تسمعيني كتبيلي 1
عريس مفلس خيط لباسه من كونية طحين بليلة العرس نزع البنطرون جان العروسة يغمى عليها شافت مكتوب على لباس الوزن الصافي50كيلوغرام
شيخ جامع إنجرح بحادث نقلوله دم راقصة ملهى، إجه يصلي بالجامع كال: أحلى سلام عالمصلين.. وسمعني أذان الظهر
غبي كل ما غسل شعره بشامبو حط وياه دوده ليش؟ مكتوب ضعهُ لثواني معدودة
طفل محشش ضيع أمه بالسوگ.. سأل واحد گلله: ماشفت مريه تمشي وما وياهه واحد يشبهني؟
محشش راد يتعرف عله بنيّه گاللهه:شسمچ؟ گالت:أسماء.. گال: أها..يعني مو إسم محدد؟؟
ثلاثة مخابيل, ثنين منهم يدكون ويركصون والثالث كاعد هادئ فالدكتور عبالة الثالث صار زين سالة ليش متركص وياهم ؟؟ فضحك وكال لا مو اني العروسة
محشش حب ينتحر من الدور العاشر رمى نفسه من الخامس مرتين
محشش اشتغل تكسي بالصين كلما وكفة واحد كالة لك ملعون مو توني وصلتك
حشاش يسأل واحد تتوقع شنو يصير إذا صار دوران الأرض أسرع ثلاثين مرة عن الطبيعي ؟؟ قال: ما أدري ؟ قال المحشش : نأخذ الراتب كل يوم
محشش وكعت دشداشته من السطح ذبح طلي سألو ليش كال لو أاني بيها جان متت
محشش راح للطبيب كاله اني كل ماانام اشوف بزازين دا يلعبون طوبه كاله الطبيب لاتنام يومين كاله ما اكدر دا يلعبون عل النهائي اليوم
يكولك مرة محشش راح يشتري راشي ما عرف اسمه كال للبكال عندك لبن عسكري
انام على صدرك تطردني, المس خدك تتضربني, ادري بيك متحبني, المرسل: ذبانة
محشش أخذوا الامريكان وكالولة أنت تدعم المجاهدين كللهم لا والله بس همة يمشون بنص الشارع
محشش ديسوي مسكول لحبيبتة و ما عنده رصيد - راح دك باب بيتهم و انهزم
غبي خابر الشرطة وكاللهم: أكو حادث بيه خمسين سيارة مكلوبة.. لمن إجوي لكوه ديخابر من يم منطقة السكراب مال كسره وعطش
فد يوم واحد خابر مرته كلها احميلي المي .صاحبه كله عمي لو هيج الزلم لو ما تنراد . جاوبه كله لعد شعبالك قابل اغسل مواعين بمي بارد
ابو تكسي محشش صعدت ويا وحده كلشي ملابسه ضل يباوع عليها بالمرايا كلتله شبيك اتباوع مشايف وحده مصلخه كللها لا بس دا اشوف وين ضامه الكروه
محشش اجه لعمان اشتره باكيت جكاير شاف راسمين على الباكيت صوره مال رئه......رجع لأبو المحل وكاله حجي اني ربحت معلاك
أكو اثنين محششين الاول يسال الثاني محمد فؤاد اخو ايهاب توفيق الثاني يكله لا يا غبي تشابه اسماء
محشش شاف زوجته دا تتمكيج فقال لها: ظلي تمكيجي ظلي، بلكت تعجبين عزرائيل و يجي ياخذج.
محشش احترك محله كالوله خو ما خسرت هوايه؟؟كال :لا ..الحمد لله جنت مسوي تنزيلات
عراقي وامريكي ديلعبون شطرنج الامريكي وصل الجندي مالتة لنهاية رقعة الشطرنج فيتحول وزير, العراقي وصل الحصان مالتة للنهاية وحولة وزير, كلة الامريكي هاي شنو ميصير بقوانين اللعبة تحول الحصان لازم بس الجندي, كلة العراقي ليش احنة كل الحصونة عدنة صارت وزراء
محشش راح على ابو محل و كاله عندك بيبسي حار ابو المحل كال اي - كله خليه بالثلاجة
اخر خبر اسرائيل تعرض اعطاءحيفا مقابل اخد هيفا..... الشارع العربي يصرخ الف حيفا ولا شعره من هيفا .... العرض قبل الارض
نظرا للضروف التي تمر فيها الموصل نتيجة اشاعات انهيار سد الموصل يرجى اخذ الاحتياطات التالية..النوم بالزوارق بدلا من الغرف وفي حال عدم توفر الزوارق النوم فوق البيتونة...مشاهدة فلم تيتانك والاستفادة من الاخطاء التي وقع بيها كل من جاك و روز..يفضل لبس سترة النجادة اثناء النوم بدلا من الدشداشة ... نفخ كافة الجوابا المتوفرة في البيت حتى جوب البايسكل....التدرب على السباحة لمسافات طويلة ... التدرب على ركوب الامواج
محشش قوات خاصة كالوله راح انكلفك بمهمة كلهم حاضر كالوله راح انذبك من الطيارة بالغابة بالبرشوت وتنزل اكو بايسكل جوة الشجرة الفلانية تركب عليه وتروح تنفذ المهمة وترجع وخلينالك 3 برشوتات احتياط خاف الاولى متنفتح والثانية عندك الثالثة كلهم اوكي ذبوه من الطيارة حاول يفتح الاولى ماكو الثانية ماكو الثالثة هم ماكو جان ايكول ويه نفسه ايا هتليه يمكن هسه حتى بايسكل مخاليلي
الدنيا بدون بنات:- 1-الاسواق هادئه 2-الفلوس زايده 3-الشوارع فارغه 4-افلاس شركه الاتصالات 5-الشيطان ماعنده شغل 6-دواء الضغط ماله لزوم 7-الرياجيل يدخلون الجنه
فلاح مربّي أرانب بالمزرعه مالته، كل يوم ياكلن 20 كيلو جزر.. آخر شي ضاج كام شلع سنونهن... إجه وره يوم شاف الجزر خلصان.. سألهم : وين الجزر؟؟ كالوله: ثويناه عثير وثربناه
واحد راح للشيخ يسأله، لله: شيخنا .عندي جن بالبيت شسويله؟ كلة حطله عصير ليمون وإندعيلي
خبر عاجل مقتل مئات الحجاج عند رمي الجمرات لان واحد محشش ضارب الشيطان برمانه
بقره تبكي وتندب حظها ..ليش توها اكتشفت ان زوجها ثور
حرامي تزوج من حرامية .جابو ولد ضابب ايده فتحوها لقو فيها خاتم الدكتورة
مره بخيل ديمشي هو وابنه:شافوا جنازه ومره دتصيح اويلي عليك يابه راح تروح بمكان مابي لااكل ولاشرب_فكال الولد لبوه :بابا شنو راح يودوا البيتنه؟؟؟؟؟؟
وراء كل رجل عظيم امرأة وراء كل رجل مسجون امرأة وراء كل رجل مديون امراة وراء كل مشكلة امرأة وراء كل حرب امرأة وراء كل حادث سيارة امرأة وراء كل عراك جيران امرأة لا وفوقاها ايسموهم الجنس اللطيف
وحدة نازوكية ابوهة يشتغل كصاب سالوها ابوج شيشتغل؟كالت بابي يكشر خرفان
واحد تعارك ويه مرته، ذبها من الشباك، وكعت بالشارع، شافهه فد محشش، گام باسهه.. هيه هم باسته.. المحشش صفن... گال: عجيب، بعدهه تشتغل ليش ذابيهه؟
محشش لگه كنز.. گال: بقت بس الخريطه
صرصر سأل صاحبه: شلونك هالأيام خو ماكو نعل؟.. گله: لا همزين أبو البيت أحول
عجايز تلاثة كتبن اعلان بالجريدة تزوج عجوز واحصل على 2 مجانا
عريس سأل عروسته أحد لمسك قبلي ؟ سكتت! .. قال لها : زعلتي؟ قالت : لا بس كنت أعدهم !!!
عراقي لكة الفانوس السحري وفتحا وملكة المارد لان جايله تهديد ورايح لغير قوري
ردد ثلاث مرات " افتح ياسمسم ابوابك نحن الاطفال " ارسل هذه الرساله الى عشرة اشخاص وسترى نعمان في منامك . وذا قراتها اكثر سترى ميسون وسياتيك كعكي يحمل اخبار سعيدة . ( هذه الرساله ارسلت الى شخص واهملها فانقطعت عنهم قناة سبيستون . وشخص اخر عمل بها فرزق بشريط جرايندايزر .وارسلت الى شخص فاستهزأ بها فانقلب الى زعبور
سألو واحد اعجوزي ليش متصلي الصبح كال هيه ركعتين متسوه
محشش اشترئ لمه عصفوورين واحد بس يغرد والثاني ساکت گلتله ليش ساکت هذا گلها هذا الملحن
يوم جماعة واكفين بالعرضات مال الجيش .... اجاه الامر كلة لك شسمك .. كلة جبار سيدي كلة لك شنو هاي الي على جتفك كلة بندقية سيدي كلة لك شنو بندقية هاي عرضك هاي شرفك هاي زوجتك .... عافة راح على الثاني كلة لك شسمك كلة محمد سيدي كلة شنو هاي على جتفك .... كلة مرت جبار سيد
محشش يسال صديقة شنو الفرق بين الاسبوع والصحراء ... جاوبة ما اعرف... كاله الاسبوع بي احد والصحراء مابيها أحد
ديچ مراهق مضوج دجاج المنطقه.. گالتله وحده: ماعندك أهل يربوك؟؟ گاللهه: لا والله تفقيس مكاين
سنتيكي فنتيكي بم بم شيكي حن حن ليكي يعني هواية مشتاقين بالمكسيكي
مرة طفل صغير كام يبجي ويضرب راسة بلحايط اجة ابو وسألة شبيك تعوي ؟ كلة بابا اصدقئي اذا كبرو اني ويامن العب
محشش سجل اخته بمن سيربح المليون حتى يشوف عدها صديق تتصل بيه
سكران ضوجته ذبانة مسكها ونتف جناحيها وقالها دكيها مشي
واحد هندي صارموذن في المسجد تورط وما عرف الأذان ؟قال؟نفر مسلم صلي //نفر كافر خلي ولي
واحد وابنه من اكلة لحوم البشر شافو هيفا وهبي بالغلبة الابن كال لابوه ناخذها للبيت وناكلها... الاب كال:ناخذها للبيت وناكل امك
طرق تنضيف الخشم ... ابحث ... استخرج... انضر ... دعبل ... ارمي ... اعد البحث مرة ثانية
محشش راح للدكتور كلة دكتور ميصير عندي اطفال الدكتور كلة منو عدكم باالعائلة ميصير عندة اطفال كلة ابوية كلة لعد انت منين جيت كلة من باب الشرجي
واحد جندي اسمه ثابت... الضابط كل ميصيح ثابت هو يصيح نعم سيدي... الضابط يكله ابني مو عليك يعني ثبتو... الضابط رادو يزوروه مسؤولين كال هذا يفشلني.. كله هاك اجازه شهر.. اجو الزوار صاح ثابت الجنود كلهم صاحوا مجاز سيدي .
فــد حشاش صعد بالطيارة .... شاف واحد طلب عصير برتقال فوكا شيف برتقال ..... كلهم اني اريد كلاص حليب فوكا هايشة.............هههههههههههههههه .
عجوز سمعت عزرائيل ياخذ الكبار بالعمر گامت تاكل سيريلاك طب عزرائيل گاللهه: حجية شدتسوين؟ گالت آتل سيليلات كالهه يللا حبابه خلصي حتى نلوح .
طرق النساء في تنويم اطفالهن.. المصريه : نام يا حبيبي نام . السوريه : نام يبعتلك حمى . اللبنانيه : نام تئبرني . الاوربيه : سويت دريمز بيبي. العراقيه اجا حرامي ياخذك انطمر الله يشيلك انت وابوك
مرة اثنين راحو لمحطة القطار لكو القطار بدا يحرك ظلوا يركضون وراه الى ان واحد منهم لحك وصعد بالقطار الثانى وكع بالكاع من الضحك كالوله شبيك كال هذا اللى صعد جان جاى يودعنى
غرفة نوم اللبنانية :شموع،ورد ،عطور فرنسية وموسيقى .. غرفة نوم العراقية: لاله ،مشط مليان شعر،عصابة لوجع الراس ،وصورة لاخوها الشهيد لابس عسكري
حجي وحجية كاعدين بمطعم والجو شاعري كالتلة احس بدفو يملا صدري . كلله دشيلي صدرج من الشوربة
بنت راحت للشيخ وقالت له شيخنا شنو عقاب بنت تبوس حبيبها قال الشيخ تروح للجهنم و قالت واذا تبوس الشيخ قال الها ها كلاوجيه تريدين تروحيين للجنه
سألوا محشش أشصار ألبارحه بالمصارعه كال لوما طفيت التلفزيون جان تذابحوا
فد يوم سوداني يريد يروح للعراق كالوله تره هناك اكلين لحوم بشر كال ما اصدك اذا ما اشوف بعيني راح للعراق وصل يم بيت واحد صاح ام فلان شمسوية اكل كالت شيخ محشي كال يمة مشة مسافة وكف يم بيت سمع واحد يصيح جيب زنود الست وجها صار اصفر مشة مسافة وكف يم بيت سمع واحد يصيح ام فلان شمسوية عشى كالت اسود كال اطفر وصلني السرة
حشاش گال لاخو: خلي نصير فنانين، انت فنان تشكيلي و آني فنان أشكيلك
واحد راح لدكتور محشش وكله دكتور بطني كل شويه تطلع كله أحتمال فانيلتك كصيره
حسني مبارك شال الهرم الثالث ليش ؟؟؟؟؟؟حته يسمو خادم الهرمين
واحد اسمة مفتاح مات اهلة ما زعلو ليش؟؟؟؟؟؟؟عدهم نسخة ثانية
محشش يحقق وياه ظابط وساله وين ساكن؟ كله ويه اخويه ... كله اخوك وين ساكن ؟؟ كله وياية!! ضاج الظابط وكله انت واخوك وين ساكنين؟؟ كله سوية سيدي
واحد كال لمحشش شلون صحتك؟؟ المحشش كله انت ما صحتني اني جيت
فد واحد كيكي راح للجيش ساله الضابط شسمك كله توتي جان يضربه راشدي كله لك شنو طنطه روح وباجر تعال باسم مال زلم اجاه ثاني يوم كله شسمك كله توتي الشرير
واحد محشش خطفوا ابنه ركض وراهم لراس الشارع بعدين َگالهم روحوا لا محالل و لا موهوب
اكو دجاجه مصدومه عاطفيآ اتصلت على برنامج ما يطلبه المشاهدون وطلبت اغنية تبكي الطيور مال وائل كفوري
محشش دخل الحمام ديسبح مرو اهلة من يم الحمام سمعوه يضحك قالوله إشبيك تضحك قال الماي ينزل نكتة نكتة
جلال طالباني شدولة جهاز كشف الكذب كالولة هذا الكلوب من تكذب يشتغل افتهمت ؟ كللهم اي ...... جان يشتغل الكلوب
هندي كام من النوم يصرخ نهي ربي نهي.......سالو خير؟؟ كال حلمت اني عراقي
أكتشف علماء بريطانين ان الأبو بريص أصلة تمساح! لكن قام بتربيته واحد مصلاوي
محشش گالوله شنو رأيك بالكباب؟ گال والله طيب لوما الشيش يوكف بالزردوم
وحدة كالت لزوجها:حبيبي اليوم عيد زواجنا شراح نسوي ؟؟ كلها اول شي خلي نوكف دقيقتين حداد
محشش كلولة اتبرع لبناء سياج للمقبرة كال ليش مسمعنة فد يوم ميت انهزم هههههههههههههه
محشش يسوق شبح فتح الراديو المذيعه كالت هنا لندن كال انعل ابو السرعه.شوداني اللندن؟
خروف مغمض و يصيح ماع ماع كالولة ليش مغمض؟؟ كال حافظها عالغيب
سوداني تزوج تركيه جابوا ولد سموا تراكسود
واحد جان سهران يم صاحبتة رجع للبيت الصبح مرته كلتله هاي وين جنت ؟؟ كاللهه يم صديقي احمد جان تكله ليش اجذب احمد جان سهران يمي
سألوا عجوز ياهو الي اتريدين الحج لو الزواج قالت خوما الحج راح ايطير
محشش يحجي ويه نفسه : ضفدع بالماعون لأ . تمساح بالبانيو هم لأ .. سلحفات بالسطل لأ . أحسن شيئ اخابر على الدكتور واساله : دكتور شنوكتلي مرضي ؟ كال سرطان بالحوض
فد واحد سال حشاش كلة اقرب طريق للمستشفى كلة الحشاش غمض عيونك و اعبر الشارع
محشش مخيم بالصحراء، دخل عليه واحد گلله: آني تعبان من الشمس, گلله: تشرفنا ، وأني حمادي من الأرض
واحد تزوج نانسي عجرم راح لشيخ الجامع وكاله اريد اطلكها لان ماتصوم رمضان جاوبه خلي با للك ترى رمضان يروح ويجي بس هاي اذا راحت ماتجي
محشش طالع طريق خارجي شاف 4 جثث بالشارع قال : ما شاء الله الدنيا >أمان والناس نايمة بالشارع
قلت لها حبيبتي سوف انثر اشواق حبنا وقت الغروب.....قالت حبيبي خلي يولن هية مال دروب.....قلت لها انتي حبي واملي وكل ما في حياتي....قالت لي حبيبي بطلهن ترة ذني مالاتي...قلت لها لماذا لا نعيش قصة حبنا الواقعية ....قالت لي حبيبي تسكت لو اشتغلك بالتوثية
محشش راح للطبيب كله دكتور ديسير عندي فقدان شهيه ,كله شوكت كله دكتور وره الاكل مباشرة
اكو فد محشش گص ايده سنه 2008 كالوله ليش كلهم مو العراقيين راح صيرون ايد وحدهفد واحد محشش بس يندعي من ربه ربي ارزقني بولد كل يوم ظل على هذه الحاله سنين طويله بعدها نزل عليه مالاك من السماء كاله خوية والله ذبحتنا تريد ولد غير تزوج
وحده محششه دتروح للمدرسه طارت عبايتها بالهوه بعدين صاحته المعلمه بالدرس كلتله اعربيلي كلمت هواء المحششه كالت فعل مضارع قليل الادب طير عبايتي بدون سبب
مرة الاسد جمع حيوانات الغابة كلهم الحلوين يوكفون على اليمين والاقوياء على اليسار ؟؟ القرد ظل واكف بالنص !! كالة الاسد هاي شنو بابا انته خبل !!! كلة ادري لعد اشك روحي نصين
شيخ دا يلقي خطبة كال المفروض عل كل متزوج من يدخل البيت يبوس ايد مرتة احد الكاعدين كالة يا شيخ بس اني ما مزوج كال الشيخ بوس ايدك وجه وكفة لان بعدك متزوجت
!!! أحد الحكماء: مارأيت أبخل من ثلاث.. رجل ترك القصور وسكن العشاش، ورجل نام على الأرض ولديه فراش، قيل له ثم من؟ فأدمعت عيناه ثم قال : وصديق لايرسل أوفلاين وهو ابلاش
خمسه محششين يصلون واحد منهم عطس وقال الحمد لله قال الثاني يرحمك الله قال الثالث ما يجوز تتكلمون في الصلاة ! قال الرابع كلكم صلاتكم باطلة !! قال الخامس الحمد لله انا ما تكلمت !!!!!
فد مرة بنية وصلت متأخرة على الدوام .سئلتها المدرسة ليش متأخرة؟؟ كلتلها: ست موجان اكو ولد ديمشي وراية. كلتلهاالمدرسة: زين هو يمشي وراج انتي ليش تأخرتي؟ كلتلها ست مو جان يمشي على كيفه
واحد مايع واكف ورا الامام بالصلاة، فالامام يكول أستقيموا وأعتدلوا. فكال: أوكي حياتي جاهزين
واحد أبوه دجال، سأله المعلم: شنو أدوات النصب.؟ جاوبه: لحية وسبحه 101 إستاد
واحد گل لصاحبة: ماظلت وحدة بنفسي من البنات ماخلليتهه تركض ورايه.. گلله صاحبه: شچنت تسويلهن؟؟ گلله: أبوگ جنطهن
محشش دائما يشعل جكارتين ويشربهم سوا …قاله صديقه : ليش؟ قال : عني وعن أخوي اللي بالسجن .. وبعدين صار يشعل جكارة وحدة .. قال صديقة : مبروك طلع أخوك .. قال : لا ، أني بطلت ادخن
بمناسبة عيد الحب ...... وحده راحت لأبو مكتبه كالتله : عندك كارت مكتوب عليه الى حبيبي الوحيد؟.. كللها: إي موجود. كالتله : انطيني 14 واحد
فقير دك ألباب على وأحد بخيل..كله من مال ألله..كاله ماعندي..كاله ملابس قديمة..كاله ماعندي...كاله مي للشرب..كاله ماعندي...كاله ليش متيجي أتكدي وياية
محشش سأل محشش كاله : أنت شلون عرفت ان رونالدو أسمه صالح ? جاوبه صاحبه : ياغبي أنت متسمع المعلق دائما يكول خطأ لصالح رونالدو
سأل ابو الفنية للطالب المحشش: صار لك ساعة ترسم خلصت ؟؟؟ الطالب:أي أستاذ رسمت لوحة بيها بقرة واكفة على الحشيش طبعا الورقة فارغة....... لك وين الحشيش ؟؟ الطالب : اكلته البقرة ! زين و ين البقرة ؟؟؟ راحت
فد يوم مدرس سأل الطلاب ياحيوان يولد مرتين بالسنه كام طالب كال الماعز كله المعلم صح عفيه كله ابوك اشيشتغل كله دكتور كال شوفو ولد الدكاتره اذكيا يفتهمون جان يسأل سؤال ثاني كال ياحيوان يطير وعنده جناح كام طالب كله التمساح كله ايا اثول كله انت ابوك اشيشتغل كله رئيس المخابرات مال قصر جان يكله المعلم اي ابني التمساح اذا شد حيله وتوكل على الله يطير قابل الحمامه احسن منه
عراقي سأل إماراتي.. شگد راتبك .؟؟ الإماراتي:گال راتبي 15000 درهم, وبدل سكن 90000 درهم سنويا, وبدل مواصلات 1200 درهم شهريا, وبدل غلاء معيشة2000
درهم، وبدل ماء وكهرباء 1000 درهم وسيارة كل سنة وتأمين صحي للعائلة ومدارس خاصة لأولادي, وتذاكر سفر دولية ع الدرجة الأولى , بعدين الإماراتي سأل العراقي : وأنت كم راتبك .؟ گال العراقي: راتبي 300 الف ديناريعني 250 دولار الاماراتي قال هذي بدل أيش ..؟؟ قال : بدل ما أگدي
اكو واحد عنده سبع بنات أجاله ولد سماه بعد وكت
محشش فتح محل مال غاز فجر وحده دعايه
أكو مذيعة سئلت اثنين محششين شنو العراق بالنسبة الكم ؟ اول واحد كال العراق يعنيلي امي .. سألو الثاني كال و الله ما اكدر احجي على ام صاحبي
احول اكتشف وره 10 سنين انو هو يصرف على جيرانهم
مرة اثنين محششين كاعدين بالمكبرة اجتي الشرطة عليهم الاول فلت والثاني بقى كلولة الشرطة ليش منهزمت كلهم والله اني ميت بس طلعت من الكبر حبيت اتمشى شوية
اكو فد شاب اخذ سيم وراح وكف براس الشارع كال شوفو شاب وسيم
محششين ديسوون دعاية ببسي.. واحد يشرب والثاتي يگلله: بقيلي شويه ... بقيلي شويه
محشش شاف خروف دا يذبحوه فقال: الله أكبر، هذا هم مترجم
محشش راح يخطب بنية فأهلها كالولة: إنته عليك الشقة فقال: خلص لعد، إنتو عليكم البنات و الشرب
رسالة شبكة عراقنا الجديدة: إن الرقم المطلوب قد يكون مهاجرا أو داخل نطاق المقبرة، يرجى التأكدمن الرقم و قراءة سورة الفاتحة مرة أخرى
المصدر: منتديات سما الحب
|مواقع النشر (المفضلة)|
|أدوات الموضوع|
|انواع عرض الموضوع|


|المواضيع المتشابهه|
|الموضوع||كاتب الموضوع||المنتدى||مشاركات||آخر مشاركة|
|نكات عراقية 2011 - نكات مضحكة||بسام العراقي||تحشيش وفرفشة||7||2011-01-09 01:06 PM|
|نكات عراقية طاكة كلش ....||صياد الهموم||تحشيش وفرفشة||8||2010-06-26 01:25 PM|
|اجمل نكات عراقية||ابن الدوره||تحشيش وفرفشة||5||2009-12-17 01:07 AM|
|نكات عراقية جديدة جدا||محبوب بغداد||تحشيش وفرفشة||4||2008-11-05 05:34 PM|
|نكات عراقية حلوة||محبوب بغداد||تحشيش وفرفشة||7||2008-09-29 04:53 PM|